ફોર્બ્સની યાદી મુજબ ભારતીય કલાકારોમાં શાહરુખ ખાન ફરી સૌથી વધુ કમાણી કરતો કલાકાર હોવાનું જણાવાયું છે. શાહરુખને આ યાદીમાં 65મું સ્થાન મળ્યું છે. જેમાં જણાવાયા મુજબ ગત વર્ષે શાહરૂખે 38 મિલિયન ડોલર એટલે કે 245 કરોડ રૂપિયાની વાર્ષિક કમાણી કરી હતી. જ્યારે સલમાન ખાનને આ યાદીમાં 71 મું સ્થાન મળ્યુ છે. તેની કમાણી શાહરુખ કરતા એક મિલિયન ઓછી એટલે કે લગભગ 37 મિલિયનની છે. આ ઉપરાંત આ યાદીમાં વર્ષમાં ચારથી પાંચ ફિલ્મ બનાવનારા અક્ષયકુમારને પણ 80મું સ્થાન મળ્યુ છે. અક્ષયે ગત વર્ષે 35.5 મિલિયન ડોલરની કમાણી કરી છે. ફોર્બ્સની આ યાદીમાં વિશ્વભરના સિતારાઓની પહેલી જૂન 2016થી લઈને પહેલી જૂન 2017 સુધીની કમાણીને સામેલ કરવામાં આવી છે.